पाएं अपने शहर की ताज़ा ख़बरें और फ्री ई-पेपरडाउनलोड करें
पटना। राज्य सभा में जदयू के सदस्य शिवानंद तिवारी अपनी एक ही यात्रा में तीन बार विदआउट टिकट पकड़े गये। नैनी जेल में रहे। महान कथाकार फणीश्वर नाथ रेणु के साथ न चाहते हुए भी उनके साथ पहली बार गांजे का सेवन किया और कैसे अपने पिता रामानंद तिवारी के उस सपने को पूरा करने में नाकाम रहे जिसमे पिता उन्हें इंजीनियर बनना देखना चाहते थे। पहली बार उन्होंने कैसे लालू प्रसाद को समाजवादी युवजन सभा का मेंबर बनाया और पहली बार पटना इंजीनियरिंग कॉलेज में उनकी कैसे नीतीश कुमार से मुलाकात हुई। पुरी के शंकराचार्य के खिलाफ छुआछूत को लेकर मुकदमा उन्होंने किया था। रामपुरी चाकू लेकर चलने वाले शिवानंद ने पटना में फूटपाथ पर कपड़ा भी बेचा था। बेहद उतार-चढ़ाव भरी जिंदगी में शिवानंद का जीवन फक्कड़ और यायावर की तरह रहा। अपने जीवन के 52 वें साल में पहली बार 1996 में विधायक बने। 1970 के बाद उन्होंने खूब स्वध्याय किया। दुनिया भर के लेखकों को पढ़ा। पिता के नाम और विरासत का सहारा लेने के बदले खुद वह किया जो मन ने कहा।
पटना के एएन सिन्हा इंस्टीट्यूट में हर रविवार को होने वाले थ्री डी बूथ कार्यक्रम में शिवानंद तिवारी ने अपने संस्मरण सुनाये। थ्री डी बूथ का मतलब है डिबेट,डायलॉग और डिस्कशन। संभवत: पहली बार शिवानंद की जिंदगी से जुड़ी कई बातें सामने आयीं जो अब तक किसी को मालूम नहीं थी। खुद उनकी जुबान से संस्मरण सुनना किसी के लिए रोचक अनुभव हो सकता है।
आगे पढ़ें तस्वीरों के साथ...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn